**POROČILO O ERASMUS ŠTUDIJSKI IZMENJAVI V REGENSBURGU**

Z izmenjavo sem bila zadovoljna, ker sem se o sebi veliko novega naučila. Na začetku se vsi bojimo, kako bo, ampak potem vse nekako lepo steče. Predavanja sem imela v nemščini in angleščini, ker na tej fakulteti nimajo veliko predmetov v angleščini. Zaželeno je dobro znanje nemščine, ker si lahko tako izbereš več predmetov. Ampak dovolj je osnovno znanje nemščine, ker tukaj ponujajo tečaj nemščine in tako izboljšaš svoje znanje jezika.

Kakovost študija je dobra. Profesorji so prijazni, razumljivi in pripravljeni pomagati, če česa ne razumeš. Življenjski stroški so podobni kakor v Sloveniji. Seveda je odvisno, koliko hodiš ven in ali sam kuhaš. Bivala sem v študentskem domu in je bilo dobro. Sobo sem si delila s punco iz Češke in je bilo zelo prijetno. Skupaj sva uporabljali kopalnico in kuhinjo, sobo pa sem imela svojo, kar se mi zdi zelo pomembno.

Fakulteta sprejme veliko število tujih študentov in je zelo dobro poskrbljeno za druženje z njimi. Glede druženja z domačimi študenti pa je odvisno od posameznika, kako naveže stike. Mesto je zelo lepo in ohranjeno, jaz sem se enostavno zaljubila vanj.

Za obšolske dejavnosti je poskrbljeno, ker smo imeli vsak torek in četrtek druženje z vsemi Erasmus študenti in je bilo zelo prijetno. Imajo tudi možnost fitnesa in vodenih vadb po zelo ugodni ceni. Vsem, ki razmišljate o izmenjavi v Regensburg, priporočam, da se odločite za študij socialnega dela v tem mestu, ker je zelo lepo in vam ne bo žal. Prednost je tudi, ker ni zelo oddaljeno od Ljubljane in si lahko hitro doma. Če pa imate kakšno vprašanje, mi ga lahko pošljete na e-mail: scekic.danijela@gmail.com in vam bom z veseljem odgovorila.

Januar 2015